পেট্রোলিয়াম অনুসন্ধান ও উন্নয়নের লক্ষ্যে বিদেশি ঠিকাদার প্রতিষ্ঠানের সঙ্গে বাংলাদেশ সরকারের ম‌ধ্যে বাংলা‌দে‌শে উৎপাদন বণ্টন চুক্তি সাক্ষ‌রিত হয়।

বাংলাদেশ পেট্রোলিয়াম আইন ১৯৭৪ অনুযায়ী, বাংলাদেশের স্থল ও জলসীমাসহ অর্থনৈতিক সীমানার অন্তর্ভুক্ত সকল খনিজ ও পেট্রোলিয়াম সম্পদের মালিকানা বাংলাদেশ সরকারের। এই আইন অনুযায়ী সরকার পেট্রোলিয়াম জাতীয় পণ্য অনুসন্ধান, উন্নয়ন, উত্তোলন, প্রক্রিয়াজাতকরণ, পরিশোধন ও বিপণনের এবং যে কোনো পক্ষের সঙ্গে পেট্রোলিয়াম অপারেশনের জন্য চুক্তিবদ্ধ হওয়া ক্ষে‌ত্রে নিরঙ্কুশ অধিকার ভোগ করে। সরকারের পক্ষে ‌পে‌ট্রোবাংলা পেট্রোলিয়াম অনুসন্ধান, উন্নয়ন, প্রক্রিয়াকরণ ও বিপণন কার্যক্রম পরিচালনা এবং অনুরূপ উদ্দেশ্যে কোনো ব্যক্তি বা প্রতিষ্ঠানের সঙ্গে চুক্তি স্বাক্ষরের দায়িত্ব পালন করছে।

১৯৭৩ সালে বিদ্যমান নীতিমালার ব্যাপক পর্যালোচনা র পর জাতীয় স্বার্থ রক্ষা করে দ্রুত দেশের তেল ও প্রাকৃ‌তিক গ‌্যাস অনুসন্ধান ও উত্তোলনে অনুমোদিত সকল পক্ষ যাতে উৎসাহ নিয়ে অংশগ্রহণ করে সেজন্য একটি উপযোগী নীতিমালা প্রণয়নের কাজ শুরু করা হয়। আন্তর্জাতিক কোম্পানিগুলিকে তেল ও গ্যাস সেক্টরে সম্পৃক্ত করে জাতীয় সামর্থ‌্য উন্নয়ন কার জন্য‌েও সরকারের পদ‌ক্ষেপ গ্রহণ ক‌রে‌ছে। ইন্দোনেশিয়া, মালয়েশিয়া, মিশর, চীন ও ভারতে আন্তর্জাতিক তেল কোম্পানিগুলোর সা‌থে উৎপাদন বণ্টন চুক্তির অধীনে নিজ নিজ জাতীয় স্বার্থ এবং সামর্থ্য উন্নয়নের চেষ্টা লক্ষ করা যায়। উক্ত দেশসমূহের অভিজ্ঞতা থেকে  এদেশে এমন উ‌দ্যোগ গ্রহ‌ণের বিষয়‌টি উদ্ভূত হয়ে‌ছে। ১৯৭৪ সালে নির্ধারিত শর্তের অধীনে এ‌দে‌শের সীমানায় অন্তর্ভূক্ত তেল ও গ্যাস অনুসন্ধান এবং উত্তোলনের জন্য আন্তর্জাতিক তেল কোম্পানিসমূহকে আহবান জানানো হয়। যে সকল প্রতিষ্ঠান এ আহবানে সাড়া দি‌য়ে প্রস্তাব জমা দেয় তাদের প্রস্তাবসমূহ কোম্পানির আর্থিক সামর্থ্য, কারিগরি দক্ষতা, অভিজ্ঞতা ও কাজের পরিকল্পনা এ চারটি নির্ধারিত বিষয়ে উপযুক্ততার ভিত্তিতে মূল‌্যায়ন করা হয়। নির্বাচিত নির্দিষ্ট সংখ্যক কোম্পানিকে উৎপাদন বণ্টন চুক্তি প‌রিকল্পনার উপর ভিত্তি ক‌রে চুক্তি সম্পাদনের জন্য আলোচনার আহবান জানা‌নো হয়। চূড়ান্ত সাতটি কোম্পানিকে সমুদ্রবক্ষে অনুসন্ধান ও উন্নয়ন কাজ পরিচালনার জন্য মনোনীত করার মাধ‌্যমে এ চুক্তি স্বাক্ষ‌রিত হয়। এই সাত‌টি ক্ম্পোনী হচ্ছ: যুক্তরাষ্ট্রের আটলান্টিক রিচফিল্ড, ইউনিয়ন অয়েল অব ক্যালিফোর্নিয়া, (পরবর্তীকালে এই কোম্পানি ইউনোক্যাল নাম ধারণ করে) এবং অ্যাশফিল্ড, কানাডার সুপিরিয়র অয়েল কোম্পানি, ইউরোপের ডেমিনেক্স ও ইনা-ন্যাপথালিন এবং একটি জাপানি কোম্পানি। ইউনোক্যাল কুতুবদিয়ার নিকটবর্তী সমুদ্রবক্ষে একটি গ্যাসক্ষেত্র আবিষ্কার করে কিন্তু তা আর্থিকভা‌বে লাভজনক না হওয়ায় তারা অনুসন্ধানের পরবর্তী পদক্ষেপ গ্রহণ করেনি। ইতোমধ্যে এ ধারণা স্পষ্ট হতে থাকে যে, বাংলাদেশে তেলের চেয়ে গ্যাসের বে‌শি মজুত সম্ভাবনা আ‌ছে, যার ফলে, বিদেশি তেল কোম্পানিগুলি দ্রুতই বাংলাদেশের সা‌থে সম্পাদিত উৎপাদন বণ্টন চুক্তির ব‌্যাপা‌রে আগ্রহ হারাতে থা‌কে। শেল অয়েল কোম্পানি ১৯৮১ সা‌লে দেশের স্থলভাগে তেল ও গ্যাস অনুসন্ধানের চুক্তি স্বাক্ষর করে। এ সময়ের মধ্যে পেট্রোবাংলা তেল ও গ্যাস অনুসন্ধান এবং উত্তোলনের ক্ষেত্রে উ‌ল্লেখ‌যোগ‌্য কারিগরি দক্ষতা অর্জন করে। ১৯৮৯ সালে এ দেশে তেল ও গ্যাস অনুসন্ধানের জন্য বাংলাদেশ পেট্রোলিয়াম এক্সপ্লোরেশন কোম্পানি (বাপেক্স) স্থাপিত হয়। পেট্রোবাংলা ১৯৮৬ সা‌লে সিলেট জেলার হরিপুরে বাংলাদেশের প্রথম তেলক্ষেত্র আবিষ্কার করে। ১৯৮৭ সালের জুন মাসে ব্রিটিশ ভারজিন দ্বীপপুঞ্জে নিবন্ধিত মাত্র ৫০,০০০ মার্কিন ডলার অনুমোদিত মূলধনের কোম্পানি সিমিটার আরও কিছু খ্যাতিসম্পন্ন কোম্পানী আন্তর্জাতিক তেল কোম্পানি এই তেলক্ষেত্র উন্নয়নে বিভিন্ন প্রস্তাব নিয়ে এগিয়ে আসে। সিমিটারের সা‌থে চুক্তি স্বাক্ষরের বিপক্ষে মত প্রকাশ করলে কিন্তু তারপরও, ১৯৮৭ সালের ডিসেম্বর মা‌সে সরকার ওই কোম্পানির সা‌থে হরিপুর তেলক্ষেত্র নিয়ে চুক্তি করে। কিন্তু সিমিটার নির্ধারিত সময়ে কাজ শুরু করতে না‌ পে‌রে বরং চুক্তির মেয়াদ বারবার বাড়ানোর অনুম‌তি প্রর্থনা ক‌রতে থা‌কে, যে সুযোগে কোম্পানী‌টি বিশ্বজুড়ে নিজের জন্য তহবিল সংগহ করতে তৎপর হয়।

আ‌শির দশকের শেষভাগে গ্যাস সম্পদ উন্নয়নের বিষয়টিতে আন্তর্জাতিকভা‌বে বড় ধরনের পরিবর্তন ঘটে‌। বিশ্ববাংকের সহায়তায় পেট্রোলিয়াম অনুসন্ধান উদ্বুদ্ধকরণ কর্মসূচীর অধীনে ১৯৮৭ সালে বিদ্যমান আইন ও নীতমিালা পুনঃপর্যালোচনা করা হয় এবং গ্যাস অনুসন্ধানে উজ্জ্বল সম্ভাবনা স্পষ্ট হয়। ১৯৮৮ সালে গ্যাস অনুসন্ধানে উৎসহিত প্রদান কর‌তে তেলের বাজার মূল্যের সঙ্গতি রক্ষার বিষয়টি নিশ্চিত করা হয় এবং এর আ‌লো‌কে উৎপাদন বণ্টন চুক্তির একটি নতুন প‌রিকল্পনা প্রণীত হয়। ১৯৯৩ সালে সরকারের পরিবর্তিত নীতিমালার ভিত্তিতে পেট্রোলিয়াম অনুসন্ধানের ক্ষে‌ত্রেও এই চুক্তি প‌রিকল্পনা সংশোধন করা হয়। ১৯৯৭ সালে চুক্তি প‌রিকল্পনায় বেশ কিছু পরিবর্তন আনা হয়।

১৯৯৪ সালের মে মাসে ব্রিটিশ-ডাচ যৌথ উদ্যোগের কেয়ার্ন এনার্জি ও হলান্ড সি সার্চ-এর সা‌থে বাংলাদে‌শের এ চুক্তি স্বাক্ষ‌রিত হয়। ১৯৯৮ সা‌লের জুন মাসে, এই কোম্পানিগু‌লো ১৫ নং ব্লকের জন্যও সরকা‌রের সা‌থে উৎপাদন বণ্টন চুক্তি সম্পাদন ক‌রে। এই ব্লক দু‌টি চট্টগ্রামের আংশিক স্থলভাগ এবং সন্নিহিত সমুদ্রবক্ষের এলাকরে নিয়ে গঠিত। ১৯৯৭ সালের জানুয়ারি মাসে যুক্তরাষ্ট্রের হালিবার্টন এনার্জি, কেয়ার্ন ও হল্যান্ড সি সার্চে ‌যে‌ৗথভা‌বে ১৬ নং ব্লকের সাঙ্গু গ্যাসক্ষেত্রের উন্নয়নে কা‌জে নিযুক্ত হয়। ১৯৯৯ সালে কেয়ার্ন এনার্জির পিএসসি অধিকার শেল অয়েল কোম্পানির কাছে হস্তান্তরিত করা হয়।  ১৯৯৫ সালে কেয়ার্ন এনার্জি অক্সিডেন্টাল সিলেট অঞ্চলের (সুরমা বেসিনে) ১২, ১৩ ও ১৪ নং ব্লকের কা‌জের জন্য পিএসসি স্বাক্ষর করলেও সেই অ‌ধিকার ১৯৯৯ সা‌লে ইউনোকলের কা‌ছে হস্তান্ত‌রিত করা হয়।

১৯৯৭ সালের জানুয়ারি মাসে যুক্তরাষ্ট্রের তুলনামূলকভাবে দুটি অখ‌্যাত কোম্পানি রেক্সউড এবং অকল্যান্ড কক্সবাজার, টেকনাফ অঞ্চলের ৮০% সমুদ্রগর্ভে বিস্তৃত ১৭ ও ১৮ নং ব্লকের কা‌জের জন্য পেট্রোবংলার সা‌থে পিএসসি স্বাক্ষর করে। পরবর্তীকালে রেক্সউড অকল্যান্ডের সা‌থে একীভূত হয়। ১৯৯৬ সালে যুক্তরাষ্ট্রের আ‌রেক‌টি ছোট তেল কোম্পানি ইউনাইটেড মেরিডিয়ান কর্পোরেশন (ইউএমসি) পার্বত্য চট্টগ্রাম অঞ্চল নিয়ে গঠিত ২২ নং ব্লকে তেল ও গ্যাস অনুসন্ধানের কা‌জের জন‌্য এ চু‌ক্তি‌ স্বাক্ষর করে, যা পরবর্তীতে ইউএমসি যুক্তরাষ্ট্রের ওশেন এনার্জি নামক আরেকটি কোম্পানির কাছে হস্তান্তর করে। বর্তমানে ১৭ ও ১৮ নং ব্লকের পুরো অংশই পরিত্যক্ত র‌য়ে গে‌ছে।

সম্পাদিত পিএসসি চু‌ক্তিগু‌লোর অধী‌নে অক্সিডেন্টাল-ইউনোকলের উদ্যেগে সুরমা বেসিনে বিবিয়ানা ও মৌলভীবাজার এবং কেয়ার্ন এনার্জির উদ্যোগে সাঙ্গু (সমুদ্রবক্ষে) গ্যাসক্ষেত্র আবিষ্কৃত হয়ে‌ছে। এই গ্যাসক্ষেত্র দু‌টি থেকে জাতীয় গ্যাস পাইপলাইনে প্রতিদিন ২০০ মিলিয়ন ঘনফুটের বেশি গ্যাস সরবরাহ সম্ভব হ‌য়ে‌ছে। দেশের দৈ‌নিক গ্যাস উৎপাদনের এক পঞ্চমাংশ বর্তমা‌নে এ দুটি গ্যাসক্ষেত্র থেকে উৎপাদিত হয়। ১৯৯৭ সালের মধ্যে কেয়ার্ন ও অক্সিডেন্টাল পেট্রোবাংলার সা‌থে গ্যাস ক্রয়-বিক্রয় চুক্তি‌তে স্বাক্ষর করে, যার মাধ্যমে পেট্রোবাংলার পরিচালনাধীন জাতীয় গ্যাস সঞ্চালন ও বিতরণ  সি‌স্টে‌মে গ্যাস সরবরাহ সম্ভব হয়েছে। 

১৯৯৬ ও ১৯৯৭ সময়কালে গ্যাস খাতে সরকার  ও প্রাইভেট সেক্টরের প্রতিষ্ঠানসমূহের ব্যাপক উৎসাহের জন‌্য বাংলাদেশের পেট্রোলিয়াম খাত শীর্ষস্থানীয় আন্তর্জাতিক বিনিয়োগকারিদেরকে আকৃষ্ট করে‌ছে। এ পটভূমিতে পেট্রোলিয়াম অনুসন্ধানে উৎসাহ প্রদানের জন‌্য ১৯৯৭ সালের ফেব্রুয়ারি-মার্চ মাসে লন্ডন ও হিউস্টনে বৈঠক অনুষ্ঠিত হয় এবং এপ্রিল মাসে আন্তর্জাতিক দরপত্র আহবানের ঘোষণা দেওয়া হয়। ১৯৯৭ সালের জুলাই মা‌সের ১৫ তারিখের মধ্যে অবশিষ্ট ১৫টি ব্লকের জন্য ১৯৯৭ সালের সং‌শো‌ধিত প‌রিকল্পনা উৎপাদন বণ্টন চুক্তি অনুযায়ী আন্তর্জাতিক তেল কোম্পানিগুলিকে দরপত্র উপস্থাপন করতে আহবান জানানো হয়। ২৩ টিট কোম্পানী এই আহবা‌নে সাড়া দি‌য়ে দরপত্র উপস্থাপন ক‌রে। কিন্তু এ‌দের ম‌ধ্যে অ‌নেকগুলোই প্রখ‌্যাত নয়। কোনো কোনটি হয়‌তো প্রথমবারের মতো অনুসন্ধানকারী  কোম্পানি হিসেবে নিজেকে আত্মপ্রকাশ করেছে, যেমন: তাল্লো অয়েল কোম্পানি, হনডো অয়েল এন্ড গ্যাস, সাউথ এশিয়া অয়েল এন্ড গ্যাস, নিকো রিসোর্সেস, ট্রাইটন ও প্যানাজিয়া, মায়েরস্ক অয়েল কোম্পানি ইত‌্যা‌দি নতুন প্রতিষ্ঠান হিসেবেই বিবেব‌চিত ছিল। তবে কিছু বিখ‌্যাত পেট্রোলিয়াম অনুসন্ধানকারী কোম্পানী সেই আহবা‌নে সাড়া দেয়, যেমন: টেক্সাকো, শেল, মবিল, সেভরন ইউনোক্যাল ও এনরন। কিন্তু সে সম‌য়ে ১, ২ এবং ২৩ নম্বর ব্লকের জন্য কোনো কোম্পানী দরপত্র জমা দেয় নি। বা‌কি ১২ টি ব্ল‌কের ম‌ধ্যে ৯ নম্বর ব্লকের জন্য সর্বাধিক প্রতিষ্ঠান প্রকাশ ক‌রে। আগ্রহ প্রকা‌শের দিক থে‌কে এর পরে ছিল ১০, ১১, ৬, ৫ ও ৭ (সমুদ্রবক্ষে)  নম্বর ব্লকের অবস্থান। এছাড়াও সমুদ্রবক্ষের ১৯, ২০ ও ২১ নম্বর ব্লকগুলির প্রতিটির জন্য দুটি ক‌রে দরপত্র জমা দেওয়া হয়। ৩০ এপ্রিল, ২০০১ পর্যন্ত দ্বিতীয় রাউন্ড তেল ও গ্যাস অনুসন্ধান ব্লক নিয়ে আলোচনায় দুটি উৎপাদন বন্টন চু‌ক্তি (ইউনিক্যাল এর সা‌থে ৭ নং ও শেভরন-টেক্সাকো-তাল্লোর সঙ্গে ৯ নম্বর ব্লক) জন্য চুড়ান্ত স্বাক্ষরিত  এবং আর বিছু পিএস‌সি ( ৫ ও ১০ নম্বর ব্লকের জন্য শেল ও ইউনোক্যাল, ৮ নম্বর ব্লকের জন্য প্যানাজিয়া, ১৯ ও ২০ নম্বর ব্লকের জন্য মায়েরস্ক অয়েলের সঙ্গে) অনুস্বাক্ষরিত হয়। ৯ নম্বর ব্লকের জন্য স্বাক্ষরিত চু‌ক্তি‌তে এ সময়েই প্রথম জাতীয় প্রতিষ্ঠান বাপেক্সর জন্য ১০ শতাংশ ‘ক্যারিড ওভার’ লাভ সংরক্ষণের বিষয়টি নিশ্চিত করা হয়। দ্বিতীয় রাউন্ড বিডিং এর মাধ‌্যমে সম্পাদিত এ চু‌ক্তি অনুযায়ী, ৯ নম্বর ব্লক অপারেটর হি‌সে‌বে নিযুক্ত হয় তাল্লো বাংলাদেশ লিমিটেড। এই চু‌ক্তির ত্রিশ শতাংশ শেয়ার তাল্লো, ৬০% নিকো রিসোর্সেস এবং ১০% কারিড ইন্টারেষ্ট বাপেক্স-কে প্রদান করা হয়। এই ব্লকের অধীনস্থ ভাঙ্গুরা গ্যাসক্ষেত্র থেকে বর্তমানে প্রতিদিন প্রায় ১০০ মিলিয়ন ঘনফুট গ্যাস উৎপাদন করা হচ্ছে। এছাড়া অক্সিডেন্টাল এর সাথে প্রথম রাউন্ড বিডিং এর পর স্বাক্ষরিত ১২, ১৩ ও ১৪ নং ব্লকগু‌লো ইউনোক্যাল এবং পরবর্তীতে সম্পূর্ণভা‌বে আন্তর্জাতিক তেল ও গ্যাস কোম্পানি শেভরন এর কাছে হস্তান্তর করা হয়। এই ব্লকগুলিতে আবিষ্কৃত গুরুত্বপূর্ণ গ্যাসক্ষেত্রগু‌লো হ‌লো: জালালাবাদ, মৌলভীবাজার ও বিবিয়ানা। বিবিয়ানা থে‌কে দৈ‌নিক প্রায় ৫০০ মিলিয়ন ঘনফুট, জালালাবাদ থেকে ২৩০ মি‌লিয়ন ঘনফুট ও মৌলভীবাজার গ্যাসক্ষেত্র থেকে আনুমানিক ৭৫ মিলিয়ন ঘনফুট গ্যাস উৎপাদন করা হ‌চ্ছে। ইতোপূর্বে আবিষ্কৃত ১৬ নং ব্লকে অক‌স্থিত সাঙ্গু গ্যাসক্ষেত্র থেকে দৈ‌নিক প্রায় ৩৫ মিলিয়ন ঘনফুট গ্যাস উত্তোলন করা হ‌চ্ছে। এ‌দে‌শে নিযুক্ত আন্তর্জাতিক তেল ও গ্যাস কোম্পানিগু‌লো (শেভরন, কেয়ার্ন এনার্জি, তাল্লো, ও নিকো রিসোর্সেস) সম্মিলিতভাবে দৈ‌নিক প্রায় ৯৪৩ মিলিয়ন ঘনফুট গ্যাস উৎপাদন করছে, যা মোট উৎপাদিত গ্যাসের অর্ধেকের বেশি।

তেল ও গ্যাস ব্লক নিয়ে চুক্তি স্বাক্ষরে আগ্রহী প্রতিষ্ঠানগু‌লো তাদের উপস্থা‌পিত প্রস্তাবে অন্যান্য বিষয়ের সা‌থে ছয়‌টি বিষয়ে নি‌জে‌দের অবস্থান স্পষ্ট করে। সেই বিষয়গু‌লো হ‌লো: ব্যয় পুনরুদ্ধার হার, তেল ও গ্যাসের লাভ বণ্টন হার, কর্মসূচি, প্রস্তাবিত কর্মসূচীর প্রেক্ষি‌তে তুলনামূলকভা‌বে দক্ষতার নিশ্চয়তাপত্র, আবিষ্কার বক‌শিস এবং উৎপাদন বক‌শিস বণ্টন। জমাদানকৃত দরপত্রগু‌লো মূল্যায়ন কর‌ার ক্ষে‌ত্রে সরকারকে সহায়তা জরার জন‌্য আন্তর্জাতিক চার্টাড একাউন্ট্যান্ট ফার্ম আর্থার অ্যান্ডারসন‌বে নিযুক্ত করা হ‌য়ে‌ছিল। এ সময়ে অ‌নেক তেল কোম্পানি পেট্রোলিয়াম অনুসন্ধানের প্রস্তাব নি‌য়ে বাংলাদেশে এসেছিল। কিন্তু বিশ্ববাজারে তেলের মূল্যে খুবই হ্রাস পাওয়ার জন‌্য এবং সরকারের সিদ্ধান্ত গ্রহণে অনিশ্চয়তা থাকায় বেসরকারি বিনিয়োগকারীদের উৎসাহ ক্রাস পায়। ভারতে পাইপলাইন যোগে গ্যাস রপ্তানি সংক্রান্ত বিতর্কের জন‌্য এ প্রক্রিয়াটি আ‌রো জ‌টিল আকার ধারণ কর‌ে। ১৯৯৫ সালে বিশ্বব্যাংক গ্যাস রপ্তানির অপরিহার্যতার বিষয়টি তুলে ধরে। এ প্রসঙ্গে এ যুক্তি দেওয়া হ‌য়েছিল যে, পিএসসির অধীনে বিনিয়োগকারী প্রতিষ্ঠানগু‌লো ব্যাপকহারে শুধু নিজ দেশে গ্যাস বিক্রয়ের উদ্যোগ নিলে বাংলাদেশ মূল্য পরিশোধের দায়জনিত আর্থিক ভারসাম্যের সংকটে পড়বে। একই সা‌থে আন্তর্জাতিক তেল কোম্পানিগুলোর আলোচ্যসুচিতে শুরুতে গ্যাস রপ্তানির বিষয়‌টি না থাকা স‌ত্ত্বেও তারা বাংলাদেশে গ্যাস সরবরাহ তৈরি বাজার না থাকায় বাংলা‌দেশ‌কে বিনিয়োগ অনাকর্ষণীয় বলে উল্লেখ করা শুরু করে। কিন্তু গ্যাস রপ্তানির মতো পর্যাপ্ত মজুত নেই। অর্থাৎ দে‌শে গ্যাসের বাজার সম্প্রসারণের যথেষ্ট সম্ভাবনা আ‌ছে, তাই, বিদেশে গ্যাস রপ্তানি করে বিদ্যমান মজুত দ্রুত নিঃশেষ করা কো‌নো লাভজনক কাজ হবে না বলে তারা মত প্রকাশ ক‌রে। ২০১০ সালে দেখা যায়, দেশে সম্প্রসারিত বাজার এবং চাহিদার প্রেক্ষিতে গ্যাসের উৎপাদন উল্লেখযোগ্যহারে বৃদ্ধি পা‌চ্ছে কিন্তু তা চাহিদা সম্পূর্ণ পরিপূর্ণ করতে পারছে না। 
ঝু‌কি বন্টন চু‌ক্তি
ব‌হিঃ সং‌যোগ
‌বিবরণ
বাংলা‌দে‌শে উৎপাদন বণ্টন চুক্তি